[{"text_idx": "#000001", "text": "Mae Penwythnos Mwyaf y BBC yn dod i Abertawe ym mis Mai, a bydd y rhai hynny sydd wedi bod yn ddigon ffodus i gael tocynnau\u2019n cael y cyfle i weld se\u0302r megis Taylor Swift ac Ed Sheeran yn perfformio. Wrth i\u2019r digwyddiad nesa\u0301u, mae\u2019r BBC wedi bod yn cynnal amrywiaeth o ddigwyddiadau ymylol ar draws y wlad fel rhan o raglen allgymorth gynhwysfawr a chreadigol sydd wedi cynnwys perfformiadau cerddorol byw, mewnwelediadau i ddiwydiant, sesiynau holi ac ateb gyda phobl ddylanwadol, digwyddiadau cyflogadwyedd a chyfleoedd ar gyfer profiad gwaith."}, {"text_idx": "#000004", "text": "Defnyddio cyfryngau cymdeithasol er eich budd chi a gynhaliwyd gan Freeformers\nYmgeisio am swyddi: adnabod eich cryfderau a gynhaliwyd gan Adnoddau a Dawn y BBC\nMagu hyder a gynhaliwyd gan LearnThruWork"}, {"text_idx": "#000006", "text": "Bu un o\u2019n myfyrwyr o Academi\u2019r Dyfodol, Gus, yn bresennol yn y digwyddiad ac meddai,"}, {"text_idx": "#000007", "text": "\u201cRoedd digwyddiad y BBC yn wych! Dysgais lawer amdanaf fi fy hun a nawr, dw i\u2019n gwybod yn union pa sgiliau mae cyflogwyr yn chwilio amdanynt. Roedd y sesiwn holi ac ateb yn hynod ddefnyddiol a roedd clywed am deithiau personol y siaradwyr, eu diddordebau a sut cyrhaeddon nhw lle maen nhw heddiw yn ysbrydoliaeth fawr. Byddaf bendant yn ymgeisio am un o\u2019r cyfleoedd profiad gwaith gyda chefnogaeth fy Hyfforddwr Hwb y Dyfodol ac mae\u2019r digwyddiad hwn wedi fy ngwneud yn gyffrous iawn am fy nyfodol.\u201d"}, {"text_idx": "#000008", "text": "Bu\u2019r diwrnod yn llwyddiant ysgubol a chafodd y ti\u0302m Gwell Swyddi, Gwell Dyfodol y cyfle i ymgysylltu a\u0302 llawer o bobl ifanc disglair, o fyfyrwyr TGAU sy\u2019n dechrau ar eu taith yrfa, myfyrwyr sy\u2019n gadael y coleg heb wybod beth i\u2019w wneud nesaf, myfyrwyr prifysgol sy\u2019n chwilio am gyngor gyrfa a phobl ifanc sy\u2019n chwilio am waith dros yr haf. Mae\u2019r ti\u0302m yn edrych ymlaen yn fawr iawn i gefnogi\u2019r holl bobl ifanc hyn (a mwy!) gyda\u2019u hanghenion cyflogadwyedd. Felly, os ydych chi\u2019n chwilio am gefnogaeth gyda\u2019ch gyrfa, ffoniwch y ti\u0302m heddiw ar 01792 284450 neu anfonwch neges i ni yma."}]